**สุภาษิตคำโคลง**

**พระพุทธเจ้าทรงแสดงปฐมเทศนาธัมมจักกัปปวัตนสูตร**

**โปรดเบญจวัคคีย์ให้ได้ดวงตาเห็นธรรม**

 ชาติชรามรณทุกข์เร้า รุมรัน

 เราท่านอยู่ทุกวัน บเว้น

 ไม่สิ่งใดก็สิ่งอัน หนึ่งแน่

 เราจึ่งคิดหลีกเร้น ซ่อนพ้นกันดาร

 **ราค๑โทส๒โมหะ๓**นี้ เพลิงสาม

 เผาในสันดานลาม ลุกไหม้

 แม้จะดับจงดับตาม ขันตี พระฤา

 น้ำทั้งห้าแถวไซร้ ดับได้ฉันใด

 อานาปานุสติ กรรมฐาน

 นาสิกคือลมฆาน หยั่งรู้

 ริมโอษฐข้างบนวาร สังเกต

 เร่งระลึกตรึกสู้ ที่ตั้งหยั่งลง

 กรรมฐานหมู่ใดได้ ใจรักษ์

 ตามแต่กุศลชัก ส่งให้

 อย่าพึงทิ้งพุทธภัก ดีต่อ ธรรมพ่อ

 เหตุพระรัตนนี้ไซร้ ตัดบ่วง**เบญจมาร๔**

๑ ราคะ ความย้อมใจติดอยู่ในอารมณ์, ความยินดีในกาม

๒ โทสะ ความคิดประทุษร้าย, ความโกรธ

๓ โมหะ ความหลง

๔ อกุศลธรรมที่กั้นจิตไม่ให้ทำความดี หรือนิวรณ์ ได้แก่ กามฉันทะ พยาบาล ถีนมิทธะ อุทธัจจกุกกุจจะ วิจิกิจฉา